Μάθημα: ΕΚΘΕΣΗ- ΕΚΦΡΑΣΗ

Τάξη: Α΄Λυκείου

Διδ.: Μωραΐτη Σταματία

**ΕΙΔΗ ΕΠΙΚΟΙΝΩΝΙΑΚΟΥ ΛΟΓΟΥ: ΕΠΙΣΤΟΛΗ-ΟΜΙΛΙΑ (Γενικές οδηγίες)**

***ΕΠΙΣΤΟΛΗ***  Το ήμισυ ενός διαλόγου ,κατά τον Αριστοτέλη .Αρχαιότατος τρόπος επικοινωνίας, που συνεχίζει να υπάρχει ως σήμερα, παρά την «επανάσταση» στην επικοινωνία (τηλέφωνο,e-mail).

**Είδη:** κοινωνικές - επαγγελματικές - προς τον τύπο – προς μια Αρχή ή πρόσωπο με αξίωμα.

**Μέρη επιστολής:**

**1**. Στο πάνω δεξιό άκρο γράφουμε στοιχεία για τον τόπο και το χρόνο.

**2**. Προσφώνηση ( Αγαπημένε μου παππού, Νίκο μου, Αξιότιμε κύριε, Κύριε Διευθυντά….)

**Πρόλογος 3**. Δήλωση της ταυτότητας ή ιδιότητας του αποστολέα.

**4**.Αφορμή για τη σύνταξη της επιστολής και ανακοίνωση του σκοπού αυτής.

**Κύριο** **Μέρος** **5.**Παρουσίαση λογικών επιχειρημάτων, τεκμηρίων, μαρτυριών.

**6**. Απόκρουση αντίθετης άποψης – επιφυλάξεις – περιορισμοί

**Επίλογος**  **7**.Περιεκτική ανακεφαλαίωση – διατύπωση συμπεράσματος

**8.** Επιφώνηση ( Με αγάπη, Με εκτίμηση, Με σεβασμό ,Φιλικά….)

**9.** Υπογραφή : ονοματεπώνυμο σε επίσημη επιστολή , όνομα σε φιλική επιστολή.

**Ύφος:** (Όλα τα είδη των επιστολών ) άμεσο ,οικείο, σαφές, ευγενές, ακριβές και απλό.

**Γλώσσα:** Χρήση α΄ και β΄προσώπου

***ΟΜΙΛΙΑ*:** Είναι το κείμενο ενός λόγου πουεκφωνείται μπροστά σε κοινό.

***ΕΙΣΗΓΗΣΗ*** είναι η ομιλία που περιέχει προτάσεις ή ανακοινώσεις πάνω σ’ ένα θέμα.

***ΔΙΑΛΕΞΗ*** είναι η ομιλία μπροστά σ’ ένα εξειδικευμένο ακροατήριο και αφορά ένα εξειδικευμένο, κυρίως επιστημονικό , θέμα.

**Μέρη ομιλίας**:

**1**. Προσφώνηση ( Αγαπητοί συμμαθητές/συνάδελφοι, Κυρίες και κύριοι…)

**Πρόλογος 2**. Δήλωση της ταυτότητας ή ιδιότητας του ομιλητή & Ανακοίνωση του θέματος της ομιλίας.

**Κύριο** **Μέρος** **3.** Ανάπτυξη επιχειρημάτων για στήριξη θέματος που δηλώθηκε στον πρόλογο.

**Επίλογος** **4**. Εξαγωγή συμπερασμάτων- υποβολή προτάσεων

**5.** Καταληκτική έκφραση ευχαριστίας προς τους ακροατές.

**Ύφος:** απλό ή επίσημο , ανάλογα με το θέμα και το ακροατήριο.

**Γλώσσα:** Διανθίζουμε το λόγο μας με στοιχεία προφορικού λόγου για αμεσότητα: αποστροφή στο κοινό, επίκληση στο συναίσθημα, στα βιώματα, στις γνώσεις, στην ευαισθησία του κοινού με χρήση α΄ και β΄προσώπου , με ρητορικές ερωτήσεις, με ασύνδετο σχήμα. Στην ανάπτυξη των επιχειρημάτων συνήθως χρησιμοποιούμε γ΄πρόσωπο,